11 újabb biztonsági rendszer lehet kötelező hamarosan az autókban
Fáradtságérzékelő, alkoholszonda és sávtartóasszisztens. Többek közt ezek a rendszerek is óvnák az életünket, kötelezően előírt tartozékként.
ABS, menestabilizáló (ESP), abroncsnyomás-ellenőrző – már jelenleg is részei minden uniós új autónak, amely piacra kerül. Az Európai Bizottság számtalan újabbakkal bővítené a listát.

Egy frissen megjelent tervezet szerint 2021-re bekerülne a kötelező elektronikai felszerelések közé az automata vészfékező, a sávtartó és fáradtságérzékelő is. Összességében 11 új összetevővel bővülhet a biztonsági felszerelések listája, ha a bizottság elfogadja az előterjesztést.

Az automatikus vészfékező rendszer, amely egyre több autótípusnak része, már régóta szorgalmazott olyan fejlesztés, amelyet kötelezővé tennének. Számítások szerint csak ez 38 százalékkal csökkentené a kisebb, utoléréses karambolok számát. Az új autók ugyancsak rendelkeznének a baleset fontos részleteit rögzítő berendezéssel, valami olyan szerkezettel, ami nem engedné, hogy ittasan vezessék a járművet.

A 11-es lista a kötelezőnek kívánt asszisztens rendszerekről:

-   automata vészfék
-   indításgátló alkoholdetektor
-   fáradtságérzékelő
-   eseményrögzítő
-   automata stopjelzés
-   jobb utasvédelmi rendszer – modernizált biztonsági övek
-   jobb gyalogos és kerékpárosvédelmi zónák az autókon a fejük védelmére – biztonsági szélvédő
-   intelligens sebességszabályozó
-   sávtartóasszisztens
-   jobb oldalirányú ütközésvédelem
-   tolatókamera vagy szenzor

Ha máskor is tudni szeretne hasonló dolgokról, lájkolja a HVG Autó rovatának Facebook-oldalát.
fáradtság autó ABS személyautó vészfékező új autók uniós rendelet ESP közlekedési baleset Európai Bizottság kötelező biztonsági felszerelés